hu hu hu hu hu hu hu hu hu hu hu en hu hu hu it nl hu en hu en hu hu hu hu pt pt pt hu en hu sv hu da hu en hu en hu es en fr fr hu hu hu hu en hu en hu fr hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu cs cs cs cs es hu cs sl cs cs cs cs cs cs cs cs cs cs cs cs cs cs cs cs cs cs cs cs cs hu hu cs cs cs cs cs hu fr cs cs ru cs cs cs cs hbs_lat cs sl cs cs cs cs cs cs cs cs hbs_lat cs cs cs cs hbs_lat cs en hbs_lat cs cs cs cs cs cs cs hu cs sl hbs_lat cs cs cs cs es hu ru cs cs cs cs cs cs en cs hu cs cs cs sv hu cs cs cs cs cs cs cs cs cs cs cs cs cs cs cs cs cs cs hu cs hu hu hu sk hu it hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat de eo it ja fr nl pl sk hu hu hu hu hu hu hu hu hu hu
ČD 680 sorozat – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. február 14.
Ugrás a navigációhoz Ugrás a kereséshez
Ez a szócikk nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
Tagok sorozatjelei rendre: 681, 081, 683, 084, 684, 082, 682
15 kV, 16,7 Hz AC
25 kV 50 Hz AC
8×500 kW = 4 000 kW
8×490 kW = 3 920 kW
A Wikimédia Commons tartalmaz ČD 680 sorozat témájú médiaállományokat.
A ČD 680 sorozat egy cseh nagysebességű villamos motorvonat. 2003 és 2005 között gyártotta az Alstom. A szerelvény, akárcsak a többi Pendolino szerelvény, képes bedőlni az ívekben, ezáltal az ívekben gyorsabban képes haladni, mint a hagyományos vonatok. A ČD 680 nagyrészt a 9 részes ETR 470-en alapul. 2004. november 18-án Břeclav és Brno között az egyik Pendolino 237 km/h sebességet ért el, ezzel egy új cseh vasúti gyorsasági rekordot állított fel. A szerelvények egyaránt alkalmasak 25 kV 50 Hz AC, 15 kV 16⅔ Hz AC és 3000 V DC felsővezetékrendszer alatti üzemre.
A Bécs-Brno-Prága-Berlin vonal nemzetközi kihasználtsága a rendszerváltás után megnövekedett. Szükségessé vált az utasszállítás sebességének a növelése, mely problémákat vetett fel az eltérő villamosvontatási rendszer, illetve vonatbefolyásoló rendszer tekintetében. Mozdonycserére van szükség: Břeclav-ban és Prágában, ami feleslegesen növeli a menetidőket. Már 1995-ben meghirdették a közbeszerzést 10 db Integral nevű, hét kocsiból álló, billenőszekrényes motorvonatokra. A nyertes a ČKD Praha, MSV Studénka, Fiat Ferroviaria és Siemens AG cégekből álló konzorcium lett. Az első szerelvényeknek már 2000-ben üzembe kellett volna állniuk, azonban a ČKD csődöt jelentett és az MSV Studénka is anyagi gondokkal küszködött. Ezután az egész megrendelés teljes egészében a Fiat Ferroviaria, később Alstom Ferroviaria nyakába szakadt, ami megvalósítás 2004-re történő eltolódását, a tervekkel szembeni jelentős drágulást, valamint csak 7 db szerelvény legyártását eredményezte. Az első szerelvény 2003-ban készült el Olaszországban és 2003. június 19-re szállították le Prágába, a második 2004-ben érkezett meg. A szerelvényeket 2004-ben több tesztnek is alávetették. Legelőször a Cerhenice-i körgyűrűn majd a Prága - Kolín - Brno (itt elértek vele 237 km/h csehországi sebességrekordot) illetve a Prága - Děčín (Tetschen-Bodenbach) vonalon.[1]
A tesztek java részét az említett észak-csehországi vonalakon végezték, amik 3 kV-os egyenáramú rendszerrel vannak villamosítva, így elég későn vették észre, hogy váltóáramú üzemben (25 kV 50 Hz) a vontatómotorok zavarják a vonali jelzőrendszert (LS 75 Hz). Az említett hibát folyamatosan próbálták javítani, nem túl nagy sikerrel, ezért kockázatos megoldást javasoltak: lazítani kellett a forgalmi előírásokon. Ezt azonnal ellenezni kezdte a Vasúti Kutatási Intézet (VÚŽ), amit kemény politikai huzavona és tisztogatás követett. Végül is a Pályahivatal (Csehországban ez adja ki az engedélyt az egyes szerelvények üzemeltetésére) engedett a nyomásnak és kiadta az engedélyt.[1] Később hibásnak bizonyult a vonatfűtés és a légkondicionálás is. Módosítani kellett az ablaktörlőket is, mert azok alaphelyzetben zavarták a szabad kilátást a vezetőfülkéből. A vonat szoftverével is gondok adódtak. Nemegyszer megtörtént, hogy a vonat nem tudott elindulni miután megállt az állomáson. Hasonló problémák jelentkeztek a finn VR Sm3 sorozatú szerelvényeknél is.
Egy-egy szerelvény értéke 700 millió cseh korona. A Pendolino 230 kilométeres óránkénti sebességgel mehet, de tekintettel a csehországi pályák kiépítettségére, a maximális sebessége Csehországban 160 km/h.
Eleinte 2004-ben egy vonatot (Prága és Děčín között gyorsvonatként alkalmaztak, majd egy évvel később 2005-ben beindították a Prága-Breclav és Prága-Ostrava járatokat, majd 2006-ban a Prága-Pozsony SuperCity és a Prága-Bécs EuroCity járatokat az időközben leszállított új vonatokkal. Az eredeti tervek szerinti közlekedtetésük (Bécs - Prága - Berlin) végül sajnos nem valósult meg, a német (DB) engedély hiánya miatt. A ČD már nem is számol azzal, hogy a DB engedélyét megkapja, ugyanis nemrég jelentették be, hogy Railjet szerelvényeket fognak vásárolni, amiket az osztrákoktól bérelt Taurus mozdonyokkal fognak vontatni. A 2013-as menetrend szerint (bár az osztrák vasutakra megvan az engedélye) nem közlekednek már Bécsbe, Pozsonyba és Brünnbe sem. Ezen a szakaszon ugyanis nem volt az ülőkapacitás elegendően kihasználva. A szerelvény üzemeltetése [mikor?] veszteséges, még teljes helyfoglaltság mellett is. A veszteségeket egyrészt a magas karbantartási költségek, valamint a beszerzéshez felvett hitel drága törlesztőrészletei okozzák.
A vonat összeállítása: 681 + 081 + 683 + 084 + 684 + 082 + 682. A hatszázas sorozatszámú járművek hajtással rendelkeznek.
Egy futóművön csak egy hajtott tengely van, amit a hosszanti irányban felfüggesztett vontatómotor kardántengellyel hajt.
Egy CD SuperCity-vonat áthalad Kolín-on (2005)
Egy CD Pendolino Brno főpályaudvarán (2007)
A vonat oldalán levő reklám ami a gyors Prága és Bécs közötti eljutást mutatja. (Bécs 2007)
A Wikimédia Commons tartalmaz ČD 680 sorozat témájú médiaállományokat.
Weblap a ČD 680 sorozatú motorvonatáról (cseh)
Weblap a ČD 680 sorozatú motorvonatáról (cseh)
A Pendolino üzem közben (cseh)
↑ a b www.atlaslokomotiv.cz. [2008. június 7-i dátummal az eredetiből archiválva]. (Hozzáférés: 2008. június 30.)
25 kV 50 Hz
25 kV 50 Hz
A lap eredeti címe: „https://hu.wikipedia.org/w/index.php?title=ČD_680_sorozat&oldid=23582333”
Forrással nem rendelkező lapok
Bizonytalan idejű fogalmazást tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 14., 06:46
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.